**Хаўе́р Наварэ́тэ** (ісп.: Javier Navarrete; нар. 9 мая 1956, Тэруэль) — іспанскі кампазітар, найбольш вядомы як аўтар музыкі для кіно.

Біяграфія
---------

Наварэтэ родам з Тэруэля, Іспанія. Пасля вучобы ў чылійскага кампазітара Габрыэля Брнчыча[es] ў Барселоне ён заняўся авангарднымі выступленнямі і даследаваннямі ў галіне электроннай музыкі. У 1976 годзе на Міжнародным фестывалі ў Барселоне адбылася прэм’ера яго першых кампазіцый, якія атрымалі прызнанне крытыкаў і публікі.

У 1981 годзе Наварэтэ стварыў першы іспанскі ансамбль, які выступаў у жанры музычнага мінімалізму. У 1986 годзе ён напісаў музыку для свайго першага фільма «*У шкляной клетцы[en]*» — культавага фільма жахаў, які прынёс яму славу. Рэжысёр Гільерма дэль Тора папрасіў Хаўера Наварэтэ напісаць музыку для «*Хрыбта д’ябла*», а затым і для «*Лабірынта фаўна*», які прынёс яму намінацыі на «*Оскар*» і «*Грэмі*».

У 2007 годзе Наварэтэ пераехаў у Лос-Анджэлес, каб паспрабаваць свае сілы ў вялікіх галівудскіх студыйных праектах, у прыватнасці, у блокбастары «*Гнеў Тытанаў*». Але працягваў пры гэтым супрацоўнічаць з еўрапейскімі рэжысёрамі, уключаючы Джордана Скота[en] і яго фільм «*Трэшчыны[en]*». У 2012 годзе Наварэтэ напісаў музыку для біяграфічнага фільма «*Хэмінгуэй і Гелхорн[en]*» рэжысёра Філіпа Каўфмана[en] з Клайвам Оўэнам і Ніколь Кідман у галоўных ролях і быў удастоены прэміі «*Эмі*» за выдатную музычную кампазіцыю для тэлефільма. У 2011 годзе ён вярнуўся ў Еўропу і пачаў працаваць над фільмамі ў Лондане.

Наварэтэ напісаў музыку для некалькіх міжнародных і амерыканскіх фільмаў, сярод якіх «*Візантыя[en]*» і «*Грэта[en]*» рэжысёра Ніла Джордана[en], азіяцкі блокбастар Пітэра Пау[en] «*Чжун Куй: Снежная панна і цёмны крышталь[en]*» і французская камедыя П’ера Гадо[fr] «*Рауль Табюрын[fr]*». Наварэтэ напісаў і спрадзюсіраваў оперу «*Лос Амантэс*», заснаваную на легендзе XIII стагоддзя яго роднага горада Тэруэль. Прэм’ера оперы адбылася ў 2017 годзе ў царкве Сан-Педра пры поўным аншлагу і мела такі поспех, што было вырашана зрабіць яе паказ штогадовай падзеяй.

Апошнія праекты Хаўера Наварэтэ ўключаюць драму аб грамадзянскай вайне ў ЗША «*Імператар[en]*» рэжысёра Марка Эміна[en] і заснаваны на рэальных падзеях трылер «*Гук свабоды[en]*» рэжысёра Алехандра Мантэвердэ[en] з Джэймсам Кэвізелам[en] у галоўнай ролі.

Выбраная фільмаграфія
---------------------

* 1986 — «*У шкляной клетцы[en]*»
* 2001 — «*Хрыбет д’ябла*»
* 2006 — «*Лабірынт фаўна*»
* 2009 — «*Трэшчыны[en]*»
* 2012 — «*Гнеў Тытанаў*»
* 2012 — «*Хэмінгуэй і Гелхорн[en]*»
* 2012 — «*Візантыя[en]*»
* 2015 — «*Чжун Куй: Снежная панна і цёмны крышталь[en]*»
* 2018 — «*Грэта[en]*»
* 2018 — «*Рауль Табюрын[fr]*»
* 2020 — «*Імператар[en]*»
* 2023 — «*Гук свабоды[en]*»

Ацэнкі творчасці
----------------

Ацэньваючы ўласную творчасць, Наварэтэ адзначаў, што яго ўлюбёныя саўндтрэкі — «*Лабірынт фаўна*», «*Трэшчыны[en]*» і «*Візантыя[en]*».

Зноскі
------

1. ↑  Javier Navarrete // filmportal.de — 2005. Праверана 9 кастрычніка 2017.<a href='https://wikidata.org/wiki/Track:Q15706812'></a>
2. ↑  Javier Navarrete // MAK<a href='https://wikidata.org/wiki/Track:Q105192847'></a>
3. ↑  JAVIER NAVARRETE. (англ.).  Блог «*Movie Music International*» (11 лютага 2014). Праверана 11 чэрвеня 2022.

Спасылкі
--------

* Хаўер Наварэтэ на сайце «*Internet Movie Database*»

|  |  |
| --- | --- |
| ⚙️   Фота, відэа і аўдыё | Apple Music · Last.fm · Spotify |
| Тэматычныя сайты | AllMovie · AllMusic · AlloCiné · Česko-Slovenská filmová databáze · Danish Film Database · Discogs · Filmportal · Internet Movie Database · КиноПоиск · MusicBrainz · Rate Your Music |
| 

| Нарматыўны кантроль |
| --- |
| BNE: XX1306829 · BNF: 14836756q · GND: 136018467 · ISNI: 0000 0000 7823 5134 · LCCN: no2007045051 · NKC: xx0181707 · NUKAT: n2011060850 · SUDOC: 078750199 · VIAF: 29307033 |

 |